எங்கும் தமிழ்  - ஏனைய கவிதைகள்

அயல் நாட்டு நவநாகரிகத்தில் சிக்கி  
  தமிழ் மறந்த நச்சரவங்களே! 
 தாய்ப்பலில்லை என்பதால் 
  தாயை கொல்வதா? 
 சொத்தில்லை என்பதால் 
  தந்தையை தள்ளுவதா? 
 தமிழால் பயனில்லை என்று 
  தரையில் போட்டு மிதிப்பதா? 
 நிலையா பொருள் தேடி 
  நிலையான தமிழ் மறந்தீர் 
  தொலையும் பொருள் தேடி 
  தொலையா தொல்தமிழ் தொலைத்தீர்! 
 வறுமையுற்ற போதும் -நான் 
  வருந்தவில்லை -தமிழ் 
 சிறுமையடையும் போது துடிக்கிறேன் 
  பெருமைக்கு சொல்லவில்லை -மக்கள் 
 ஒருமைபாட்டிற்கு சொல்கிறேன்! 
 கான்வென்ட் கல்வி கற்க 
  கற்பக விருட்சத்தை சாய்ப்பதா? 
 ஆங்கிலம் பயில் வேண்டி 
  ஆலமரத்தை அறுப்பதா! 
 அன்புத் தமிழை இகழ்ந்து அயல்மொழிக்கு 
 அச்சாரம் கொடுப்பதா 
  அற்ப வாழ்வு பெறுவதற்கு 
  அற்புதத்தை இழப்பதா 
  வாழவைக்கும் தமிழகத்திற்கு 
  ஒண்ட வந்த பிடாரியே! ஒதுங்கிப் போ 
  ஆண்ட வந்த  பிடாரியே - நீ 
  அடங்கிப் போ! 
 தமிழ் சிங்கங்களே உங்கள் 
  மனம் என்ன விளையா நிலமா 
  கலையாத கருமேகமா 
 கம்பீரமில்லாத பூதமா 
 கரையாது ஒளிவீசும் கற்பூரத் தமிழை 
  குறையாக நினைத்தீரோ 
  மறவனே தொங்கவிட்ட 
  முகத்தை தூக்கி நிறுத்தி 
  தொடை தட்டி தமிழ் கொடியேற்றி 
  நற்றமிழ் புகழ் பரப்ப 
  நாளிரண்டு திசையும் புறப்படுவீர்! 
 அயல் நாட்டு நவநாகரிகத்தில் சிக்கி  
  தமிழ் மறந்த நச்சரவங்களே! 
 தாய்ப்பலில்லை என்பதால் 
  தாயை கொல்வதா? 
 சொத்தில்லை என்பதால் 
  தந்தையை தள்ளுவதா? 
 தமிழால் பயனில்லை என்று 
  தரையில் போட்டு மிதிப்பதா? 
 நிலையா பொருள் தேடி 
  நிலையான தமிழ் மறந்தீர் 
  தொலையும் பொருள் தேடி 
  தொலையா தொல்தமிழ் தொலைத்தீர்! 
 வறுமையுற்ற போதும் -நான் 
  வருந்தவில்லை -தமிழ் 
 சிறுமையடையும் போது துடிக்கிறேன் 
  பெருமைக்கு சொல்லவில்லை -மக்கள் 
 ஒருமைபாட்டிற்கு சொல்கிறேன்! 
 கான்வென்ட் கல்வி கற்க 
  கற்பக விருட்சத்தை சாய்ப்பதா? 
 ஆங்கிலம் பயில் வேண்டி 
  ஆலமரத்தை அறுப்பதா! 
 அன்புத் தமிழை இகழ்ந்து அயல்மொழிக்கு 
 அச்சாரம் கொடுப்பதா 
  அற்ப வாழ்வு பெறுவதற்கு 
  அற்புதத்தை இழப்பதா 
  வாழவைக்கும் தமிழகத்திற்கு 
  ஒண்ட வந்த பிடாரியே! ஒதுங்கிப் போ 
  ஆண்ட வந்த  பிடாரியே - நீ 
  அடங்கிப் போ! 
 தமிழ் சிங்கங்களே உங்கள் 
  மனம் என்ன விளையா நிலமா 
  கலையாத கருமேகமா 
 கம்பீரமில்லாத பூதமா 
 கரையாது ஒளிவீசும் கற்பூரத் தமிழை 
  குறையாக நினைத்தீரோ 
  மறவனே தொங்கவிட்ட 
  முகத்தை தூக்கி நிறுத்தி 
  தொடை தட்டி தமிழ் கொடியேற்றி 
  நற்றமிழ் புகழ் பரப்ப 
  நாளிரண்டு திசையும் புறப்படுவீர்!